21/09/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2022/38818. Resolución de concesión definitiva do Programa FO103A/2022

Don VALENTÍN GONZÁLEZ FORMOSO, Presidente da Deputación Provincial da Coruña, PRIMEIRO.- Mediante resolución da Presidencia 35724 do 23 de agosto de 2022, que foi publicada no BOP do 25 de agosto de 2022, concedeuse de forma provisional, as subvencións da convocatoria FO103A: Convocatoria do programa de subvencións a entidades da provincia, sen ánimo de lucro, para a realización de actividades de fomento da actividade física e do deporte durante o ano 2022, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. SEGUNDO.- No dito prazo presentaron documentación as seguintes entidades: 1. A entidade FEDERACION GALLEGA DE TENIS DE MESA, NIF: V15149453, expediente 2022000009930 presenta desistencia da subvención solicitada e concedida provisionalmente.2. A entidade ASOC. PADRES, PROFES. Y AMIGOS PERS. C/DISCAPACIDAD INTELECT. SPECIAL OLYMPICS GALICIA, NIF: G15771777, presenta unha solicitude de reformulación do orzamento. Vistos o informe do Servizo de Acción Social, Cultural e Deportes e o informe do Servizo de Fiscalización.1º.- Admitir a solicitude de desistencia da subvención concedida provisionalmente á entidade FEDERACION GALLEGA DE TENIS DE MESA, NIF: V15149453, expediente 2022000009930 por importe de 3.600,00 €. 2º.- Desestimar a solicitude de reformulación presentada pola entidade ASOC. PADRES, PROFES. Y AMIGOS PERS. C/DISCAPACIDAD INTELECT. SPECIAL OLYMPICS GALICIA, NIF: G15771777. Segundo a base xeral 5 das Bases reguladoras desta convocatoria “Cando o importe da subvención concedida sexa inferior ao importe solicitado, entenderase automaticamente reformulada a solicitude de subvención.” O importe do orzamento de gastos non pode ser inferior a 5.000,00 €, por ser o mínimo esixido nesta convocatoria.3º.- Aprobar a concesión das subvencións incluídas as reformulacións correspondentes ao Programa FO103A: convocatoria do programa de subvencións a entidades da provincia, sen ánimo de lucro, para a realización de actividades de fomento da actividade física e do deporte durante o ano 2022, ás entidades sen ánimo de lucro seguintes: 4º Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.5º.- Autorizar ás entidades que o solicitaron para que poidan concertar a execución do obxecto da subvención con persoas vinculadas á entidade, cumprindo os requisitos establecidos nas bases reguladoras desta convocatoria e no artigo 29.7. d da Lei 38/2003, do 17 de novembro, xeral de subvencións (O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 6º.- Dispor o gasto das subvencións concedidas con cargo á seguinte aplicación orzamentaria: 0612/3411/481, fase A, referencia nº 22022000631, operación nº 220220007045, importe: 446.201,25€ 7º.- Denegar a concesión das subvencións correspondentes ao Programa FO103A: Convocatoria do programa de subvencións a entidades da provincia, sen ánimo de lucro, para a realización de actividades de fomento da actividade física e do deporte durante o ano 2022, ás entidades sen ánimo de lucro seguintes polos motivos que se indican: 8º.- Anular o saldo contable que proceda na aplicación orzamentaria: 0612/3411/481, logo de rematar o prazo de interposición do recurso de reposición no caso de non terse presentado recursos.9º.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 19 de setembro de 2022 O presidente, A secretaria, Valentín González Formoso Amparo Taboada Gil